**Előterjesztés**

**a Szenátus részére**

**elektronikus szavazás**

**Ideje: 2016. augusztus 12.**

**2. Napirendi pont: Az Állatorvostudományi Egyetem Alapító Okirata módosításának kezdeményezése**

**Mellékletek: Organogram**

**Készítette: Rektori Hivatal Titkársága**

**Látta:**

1. **Előzmények**

Az Állatorvostudományi Egyetem fenntartó által kiadott Alapító Okiratának részét képezi az intézmény organogramja is. Az organogram részletesen, tanszéki szintig lebontva ábrázolja az Egyetem szervezeti struktúráját.

Az Alapító Okirat módosítását a Szenátus kezdeményezi a fenntartó felé.

1. **Előterjesztés**

A nemzeti felsőoktatásról szóló 2011. évi CCIV. törvény 12.§ (3) eb) pontja szerint a Szenátus fogadja el a szervezeti és működési szabályzatát, doktori szabályzatát.

A 2016. július 1. napján a Szenátus által 2/2015/2016 SZT számon elfogadott módosítási javaslathoz képest kancellár úr módosítási javaslatait is tartalmazza az előterjesztés a Rektori és a Kancellári Hivatal hatékonyabb működésének biztosítása érdekében.

Ennek legfontosabb eleme, hogy nem épül ki a Rektori Hivatallal párhuzamosan egy külön Kancellári Hivatal, hanem a rektor és a kancellár hivatali ügyintézését egyaránt a Rektori Hivatal Titkársága biztosítja.

Ennek megfelelően az organogramon az alábbi módosítások kerültek feltüntetésre:

* Kancellári Hivatal helyett kancellári funkcionális szervezeti egységek megnevezés foglalja össze a kancellári irányítás alá tartozó egységeket;
* A Rektori Hivatal Titkársága látja el a kancellár hivatali, titkársági feladatait is;
* A Karrieriroda és a PR feladatokat a kancellár funkcionális szervezeti egységeként működő Szolgáltató Iroda látja el;
* Feltüntetésre kerül a Doktori Iskola és a Tanulmányi Osztály két képzési csoportja;
* A Pályázati Iroda és az Informatikai Csoport osztályként látja el feladatát.
* A Műszaki és Üzemeltetési Osztály keretében Beszerzési Csoport működik.

Ugyancsak feltüntetésre kerül, hogy a Könyvtár felveszi Hutÿra Ferenc nevét.

1. **Határozat tervezet**

**……./2015/2016. sz. SZT határozat**

**A Szenátus az előterjesztést megismerte, …….igen, ………nem, ……tartózkodás mellett támogatja/nem támogatja.**

1. **Javaslat az előterjesztés kommunikációjára**

**Intranet: Szenátus**

**Budapest, 2016. augusztus 9.**

**Dr. Sótonyi Péter**